Document ID: /roh_data/filtered/fineweb-2-filterrobots_roh.jsonl.gz/33022

Ils davos quatter onns èn stads ils pli chauds dapi l’entschatta da las registraziuns ch’ils scienziads han fatg sin l’insla da Hawaii. Malgrà la cunvegna davart il clima da Paris e dapli chapientscha per il problem en la publicitad, vegnia mintg’onn emess dapli CO2.
Per cuntanscher las miras da la cunvegna davart il clima da Paris, stuess ins investir sin l’entir mund fin il 2030 il dubel en energias regenerablas. Questa stimaziun deriva da l’Agentura internaziunala d’energia IEA. La summa stuess crescher da 304 milliardas dollars l’onn 2018 sin 606 milliardas, ha la IEA declerà il mardi. Il medem mument duvrassi fermas reducziuns tar las investiziuns en ieli e charvun.
RR novitads 12:00